Περιεχόμενα

# Μενού

Οι ακόλουθες εντολές μενού είναι διαθέσιμες για τα υπολογιστικά φύλλα.

Το παράθυρο που περιέχει το έγγραφο στο οποίο θέλετε να δουλέψετε πρέπει να είναι επιλεγμένο, ώστε να μπορούν να χρησιμοποιηθούν οι εντολές μενού. Παρόμοια, πρέπει να επιλέξετε ένα αντικείμενο στο έγγραφο για να χρησιμοποιήσετε τις επιλογές μενού που συνδέονται με αυτό το αντικείμενο.

Τα μενού εξαρτώνται από το περιβάλλον, που σημαίνει ότι οι διαθέσιμες εντολές μενού είναι εκείνες οι οποίες έχουν σχέση με την εργασία που πραγματοποιείται εκείνη τη στιγμή. Αν ο δρομέας βρίσκεται σε κείμενο, τότε θα είναι διαθέσιμες όλες οι εντολές μενού οι οποίες είναι απαραίτητες για την επεξεργασία κειμένου. Εάν, για παράδειγμα, έχετε επιλέξει γραφικά σε ένα έγγραφο, θα εμφανιστούν όλες οι εντολές μενού που χρησιμοποιούνται για την επεξεργασία γραφικών.

## Αρχείο

Αυτές οι εντολές εφαρμόζονται στο τρέχον έγγραφο, δημιουργούν ένα έγγραφο, ανοίγουν ένα υφιστάμενο έγγραφο ή κλείνουν την εφαρμογή.

## Επεξεργασία

Αυτό το μενού περιέχει εντολές για την επεξεργασία των περιεχομένων του τρέχοντος εγγράφου.

## Προβολή

Αυτό το μενού περιέχει εντολές για τον έλεγχο της εμφάνισης του εγγράφου στην οθόνη, την αλλαγή της διεπαφής χρήστη και την πρόσβαση στα πλαίσια της πλευρικής γραμμής.

## Εισαγωγή

Το μενού Εισαγωγή περιέχει εντολές εισαγωγής νέων στοιχείων, όπως εικόνων, πλαισίων κειμένου, αντικειμένου, μέσων, ονομάτων κελιών και πολλά άλλα στο τρέχον φύλλο.

## Μορφή

Το μενού Μορφή περιέχει εντολές μορφοποίησης επιλεγμένων κελιών, αντικειμένων και περιεχομένων κελιών στο έγγραφό σας.

## Τεχνοτροπίες

Περιέχει εντολές για εφαρμογή, δημιουργία, επεξεργασία, ενημέρωση, φόρτωση και διαχείριση τεχνοτροπιών σε ένα έγγραφο κειμένου.

Περιέχει εντολές για εφαρμογή, δημιουργία, επεξεργασία, ενημέρωση, φόρτωση και διαχείριση τεχνοτροπιών σε ένα έγγραφο υπολογιστικού φύλλου.

## Φύλλο

Αυτό το μενού περιέχει εντολές για τροποποίηση και διαχείριση ενός φύλλου και των στοιχείων του.

## Δεδομένα

Χρήση των εντολών μενού Δεδομένα για επεξεργασία των δεδομένων στο τρέχον φύλλο. Μπορείτε να ορίσετε περιοχές, να ταξινομήσετε και να φιλτράρετε τα δεδομένα, να υπολογίσετε αποτελέσματα, να ορίσετε δεδομένα και να δημιουργήσετε ένα συγκεντρωτικό πίνακα.

## Εργαλεία

Περιέχει εργαλεία ορθογραφίας, επιλογές απόκρυψης, οδηγό συγχώνευσης αλληλογραφίας, μακροεντολές, εργαλεία ανάπτυξης, διαχείριση επεκτάσεων, καθώς και εργαλεία για τη διαμόρφωση και την προσαρμογή των μενού και τη ρύθμιση των προτιμήσεων προγράμματος.

Το μενού Εργαλεία περιέχει εντολές για τον ορθογραφικό έλεγχο, την ανίχνευση αναφορών φύλλων, την εύρεση λαθών και τον καθορισμό σεναρίων, καθώς και εργαλεία για τη διαμόρφωση μενού και τη ρύθμιση των προτιμήσεων του προγράμματος.

Περιέχει εργαλεία ορθογραφίας, πρόγραμμα αναπαραγωγής πολυμέσων, αντικατάσταση χρωμάτων, ελαχιστοποιητή παρουσίασης και εργαλεία για τη διαμόρφωση μενού και τη ρύθμιση των προτιμήσεων προγράμματος.

Αυτό το μενού παρέχει εργαλεία για το LibreOffice Draw καθώς και πρόσβαση στις ρυθμίσεις γλώσσας και συστήματος.

## Παράθυρο

Περιέχει εντολές για τη διαχείριση και εμφάνιση των παραθύρων του εγγράφου.

## Βοήθεια

Το μενού Βοήθειας σας επιτρέπει να ξεκινήσετε και να ελέγξετε το σύστημα βοήθειας του LibreOffice.